梁州・青郁郁柏叶松姿备体，浓馥馥芝香术气沾衣，更几般天然景趣谐人
作者：汤舜民
朝代：元

paragraphs: 风过处线篁嘹亮，月来时金碧光辉。
檐露洒珠玑点滴，篆烟生紫黛霏微。
虽无华丽芳菲，端实萧爽清奇。
奢可效七松家绮幕围风，清末让五柳庄黄花绕篱，贵不幕三板堂画戟当扉。
料伊，所为。
单指着岁寒眼底为交契，况值太平世，一样肝肠似铁石，愁甚么雪虐霜欺。